Document ID: 32012D0450

A BIZOTTSÁG VÉGREHAJTÁSI HATÁROZATA
(2012. július 27.)
a 2009/821/EK határozatnak az állat-egészségügyi határállomások listája tekintetében történő módosításáról
(az értesítés a C(2012) 5187. számú dokumentummal történt)
(EGT-vonatkozású szöveg)
(2012/450/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 20. cikke (1) és (3) bekezdésére,
tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (2) és különösen annak 6. cikke (4) bekezdése második albekezdésének második mondatára,
tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (3) és különösen annak 6. cikke (2) bekezdésére,
mivel:
(1)
A jóváhagyott állat-egészségügyi határállomások listájának összeállításáról, a Bizottság állat-egészségügyi szakértői által végzett ellenőrzésekre vonatkozó egyes szabályok megállapításáról és a TRACES állat-egészségügyi egységeinek meghatározásáról szóló, 2009. szeptember 28-i 2009/821/EK bizottsági határozat (4) meghatározza a 91/496/EGK és a 97/78/EK irányelveknek megfelelően jóváhagyott állat-egészségügyi határállomások listáját. Ezt a listát az említett határozat I. melléklete tartalmazza.
(2)
A Cseh Köztársaságtól, Németországtól, Spanyolországtól, Olaszországtól, Portugáliától és az Egyesült Királyságtól érkezett bejelentések alapján a 2009/821/EK határozat I. mellékletében az ezekben a tagállamokban található állat-egészségügyi határállomásokra vonatkozó bejegyzéseket módosítani kell.
(3)
A Bizottság ellenőrző szolgálata, az Élelmiszerügyi és Állategészségügyi Hivatal által végzett eredményes ellenőrzéseket követően a 2009/821/EK határozat I. mellékletében található listára fel kell venni a Németországban, Wilhelmshaven Jade-Weser kikötőjében, Lettországban, Riga repülőterén, és az Egyesült Királyságban, Edinburgh repülőterén található új állat-egészségügyi határállomásokat az említett tagállamokra vonatkozó bejegyzéseknél.
(4)
Ezen kívül Olaszország bejelentette, hogy a Milano-Linate repülőtéren található állat-egészségügyi határállomást ideiglenesen fel kell függeszteni, a Torino-Caselle állat-egészségügyi határállomás ideiglenes felfüggesztését pedig meg kell szüntetni. A 2009/821/EK határozat I. mellékletében szereplő, az említett tagállamra vonatkozó bejegyzések listáját ezért ennek megfelelően módosítani kell.
(5)
Ezen kívül Lettország bejelentette, hogy Patarnieki repülőterén található állat-egészségügyi határállomást ideiglenesen fel kell függeszteni, ezért a 2009/821/EK határozat I. mellékletében szereplő, az említett tagállamra vonatkozó bejegyzést ennek megfelelően módosítani kell.
(6)
A 2009/821/EK határozatot ezért ennek megfelelően módosítani kell.
(7)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2009/821/EK határozat I. melléklete e határozat mellékletének megfelelően módosul.
2. cikk
Ennek a határozatnak a tagállamok a címzettjei.
Kelt Brüsszelben, 2012. július 27-én.

Labels: 3
18
6